rejauldu/bengali-wikipedia huggingface dataset:
80px|thumb|right জোছনা ও জননীর গল্প বাংলাদেশের স্বাধীনতা যুদ্ধের উপর ভিত্তি করে হুমায়ুন আহমেদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের অন্যপ্রকাশ, ঢাকা থেকে এটি গ্রন্থাকারে প্রকাশিত হয়। মুক্তিযুদ্ধ চলাকালীন সময়ে সংঘটিত তাঁর নিজ জীবনের এবং নিকট সম্পর্কিত ঘনিষ্ঠ বিভিন্ন ব্যক্তির বাস্তব অভিজ্ঞতার কথা তিনি উপন্যাসিক আঙ্গিকে এতে ফুটিয়ে তুলেছেন। বাংলাদেশের স্বাধীনতা আন্দোলনের প্রধান নেতা শেখ মুজিবুর রহমানসহ তৎকালীন কিছু উল্লেখযোগ্য রাজনৈতিক ব্যক্তিবর্গের ঘটনা তাঁর নিজস্ব দৃষ্টিকোণ থেকে উঠে এসেছে এই উপন্যাসটিতে। প্রকাশের পর থেকে বহুবার বইটি একুশে বইমেলার সর্বাধিক বিক্রিত বইয়ের তালিকায় প্রথম সারিতে ছিল।  বিস্তারিত
thumb|right|250px|ইউএন-২৭৫৮ অনুযায়ী প্রস্তাবিত প্রতিস্থাপন প্রক্রিয়ায় বাংলাদেশ সম্মতি। তাইওয়ান–বাংলাদেশ সম্পর্ক হল বাংলাদেশ-চীন সম্পর্ক বা তাইওয়ানের মধ্যকার দ্বিপাক্ষিক সম্পর্ক। আনুষ্ঠানিকভাবে বাংলাদেশ এবং তাইওয়ানের মধ্যে কোনো প্রকার সম্পর্ক নেই।   ইতিহাস  ১৯৭৫ সালের ৪ই অক্টোবর, বাংলাদেশ গণপ্রজাতন্ত্রী চীনকে স্বীকৃতি দেয় এবং তাইওয়ানের সাথে কূটনৈতিক সম্পর্ক ছিন্ন করে।অর্থাৎ বাংলাদেশ তাইওয়ান/গণপ্রজাতন্ত্রী চীনকে স্বীকৃতি দেয় না। জাতিসংঘ সাধারণ পরিষদের রেজোল্যুশন ২৭৫৮-এ বাংলাদেশ পিআরসি দ্বারা আরওসির প্রতিস্থাপনকেও সমর্থন দেয়।  ২০০৪ সালে তাইওয়ান সরকার কর্তৃক রাজধানী ঢাকায় "তাইপেই অর্থনৈতিক ও সাংস্কৃতিক অফিস, বাংলাদেশ" ("তাইপেই ইকোনোমিক অ্যান্ড কালচারাল অফিস ইন বাংলাদেশ") প্রতিষ্ঠা করে। দক্ষিণ এশিয়ার দ্বিতীয় প্রতিষ্ঠান হিসেবে বাংলাদেশে এটি চালু হয়।  তবে বাংলাদেশ সরকারের বাধার কারণে এ কেন্দ্র থেকে ভিসা সেবা দেওয়া সম্ভব হয়ে ওঠে না। ফলে প্রতিষ্ঠানটি তাদের সরকারের নমনীয় কূটনীতি অনুযায়ী সরকারি অর্থের যথার্থ ব্যবহার নিশ্চিত করার জন্য ২০০৯ সালের ৩০শে জুন বন্ধ হয়ে যায়। ফলে তখন সারা বিশ্বে তাইওয়ানের এ রকম প্রতিষ্ঠানের সংখ্যা ১২০-এ গিয়ে দাঁড়ায়। অফিসটি বন্ধ হয়ে যাবার পর থেকে বাংলাদেশ বিষয়ক সকল কিছু যৌথভাবে নিউ দিল্লিতে অবস্থিত তাইপেই ইকোনোমিক অ্যান্ড কালচারাল সেন্টার ইন ইন্ডিয়া এবং ব্যাংককে অবস্থিত তাইপেই ইকোনোমিক অ্যান্ড কালচারাল সেন্টার ইন থাইল্যান্ড দ্বারা নিয়ন্ত্রিত হয়।   ভিসা নীতি  বাংলাদেশের ভিসা নীতি অনুযায়ী প্রজাতন্ত্রী চীনের পাসপোর্টধারী তাইওয়ানের নাগরিকদের আগমনী ভিসা (অন এরাইভাল ভিসা) দেওয়া হবে, তবে তাইওয়ানের ভিসা নীতি অনুযায়ী বাংলাদেশের নাগরিকদের নিউ দিল্লি বা ব্যাংকক থেকে ভিসা নিতে হবে।   অর্থনৈতিক সম্পর্ক  তাইওয়ান বাংলাদেশে যে সমস্ত পণ্য রপ্তানি করে তার মধ্যে রয়েছে পেট্রোলিয়াম, স্টেইন স্টিল, সিন্থেটিক ফাইবার, ভিনাইল ক্লোরাইড, পলিঅ্যাসিটাল, ইপোক্সি, কাপড় এবং সেলাই করবার যন্ত্র ইত্যাদি। বাংলাদেশ থেকে তাইওয়ানে রপ্তানিকৃত পণ্যসমূহ হল কাঁকড়া, বাগদা চিংড়ি, তামা, কাপড় এবং জুতা। বাংলাদেশে প্রায় ৪০টিরও বেশি তাইওয়ানিজ কোম্পানি কর্মরত আছে। তারা কাপড় প্রক্রিয়াজাতকরণ, জুতা প্রক্রিয়াজাতকরণ, অ্যাকোয়াকালচার, আসবাবপত্র প্রক্রিয়াজাতকরণ ইত্যাদি ক্ষেত্রে কর্মরত আছেন। জুতা প্রক্রিয়াজাতকরণ কোম্পানির বেশিরভাগই চট্টগ্রামে কর্মরত আছে, বাকিরা ঢাকা জেলার আশেপাশের অঞ্চলে কর্মরত আছেন।  বাংলাদেশের বৃহত্তম তাইওয়ানিজ বিনিয়োগকারী কোম্পানি হল রান জিং টেক্সটাইল কোম্পানি (潤興紡織), এবং দ্বিতীয় বৃহত্তম কোম্পানি হল পউ চেন কর্পোরেশন, যারা নাইক, এডিডাস এবং পুমার মত কোম্পানির জুতা তৈরি করে থাকে। চীনে বেতনবৃদ্ধির পর এবং ২০১৪ সালে ভিয়েতনামের চীনবিরোধী আন্দোলনের পর তাইওয়ানিজ কোম্পানি কম বেতন এবং স্থির পরিবেশের জন্য বাংলাদেশে চলে আসার সিদ্ধান্তগ্রহণ করে।   তথ্যসূত্র   বিষয়শ্রেণী:তাইওয়ান–বাংলাদেশ সম্পর্ক বিষয়শ্রেণী:তাইওয়ানের দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক
রাজনগর ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি রাজনগর ব্লকের সদর৷ এটি বীরভূমের স্থানীয় রাজত্বের রাজধানী ছিলো, কিন্তু বর্তমানে তা আত্মবিষ্মৃৃত৷  ইতিহাস ভূগোল  শহরটি পশ্চিমবঙ্গের পশ্চিম সীমান্তে ঝাড়খণ্ড সীমান্তের নিকট পুরাতন আর্কিয়ান পাথর ও মাটিপ্রকৃৃতির ওপর অবস্থিত৷ রাজনগরের বার্ষিক গড় বৃষ্টিপাত ১৪০৫ মিলিমিটার যার বেশির্ভাগই আষাঢ় থেকে আশ্বিন মাসে হয়৷ অঞ্চলটিতে ল্যাটেরাইট ও কৃৃষি অনুর্বর জমির উপস্থিতি রয়েছে৷Mukhopadhyay, Malay, Birbhum Jelar Bhougolik Parichiti, Paschim Banga, Birbhum Special Issue, February 2006, , pp. 29-32,  Information & Cultural Department, Government of West Bengal.  শহরটি ২৫ কিলোমিটার দুরবর্তী জেলাসদর সিউড়ির সাথে সড়কপথে যুক্ত৷ রাজনগর হল পশ্চিমবঙ্গের বীরভূমের একটি সমষ্টি উন্নয়ন ব্লক। রাজনগর ব্লকের পশ্চিমে রাজনগর, উত্তরে কানমোড়া, উত্তর-পশ্চিমে জয়পুর, পূর্বে পাথরচাপুরী এবং দক্ষিণে তাঁতিপাড়া,মুক্তিপুর প্রভৃতি গ্রাম উল্লেখযোগ্য। এই এলাকার উল্লেখ্য নদী হল কুশকরণী এবং ধেনুকখুলে নদী যে দুটিই ময়ূরাক্ষী নদীর উপনদী। রাজনগর ব্লকটি পাঁচটি গ্রাম পঞ্চায়েত নিয়ে গঠিত, যেগুলি হলো রাজনগর গ্রাম পঞ্চায়েত, ভবানীপুর গ্রাম পঞ্চায়েত, চন্দ্রপুর গ্রাম পঞ্চায়েত, তাঁতিপাড়া গ্রাম পঞ্চায়েত এবং গাংমুড়ি-জয়পুর (আলীগড়) গ্রাম পঞ্চায়েত।  থানা রাজনগর ব্লকটি রাজনগর থানার অধীনস্থ৷ রাজনগর ব্লকের সদরটি এই শহরে অবস্থিত৷  জনতত্ত্ব ২০১১ খ্রিস্টাব্দের ভারতের জনগণনা অনুসারে রাজনগর শহরের জনসংখ্যা ১৩৯৬৫ জন, যার মধ্যে ৭১৬৮ জন পুরুষ ও ৬৭৯৭ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৭৭১ জন শিশু, যা সমগ্র জনসংখ্যার ১২.৬৮%৷ ৬ বছরোর্দ্ধ জনসংখ্যার ৭২.৫৪% অর্থাৎ ৮৮৪৬ জন সাক্ষর৷http://www.census2011.co.in/data/town/317006-rajnagar-west-bengal.html  শিক্ষা ২০০৯ খ্রিস্টাব্দে রাজনগর মহাবিদ্যালয় প্রতিষ্ঠা করা হয়৷ এটি বর্ধমান বিশ্ববিদ্যালয়ের অধীনস্থ৷ এই মহাবিদ্যালয়টি বাংলা ও ইতিহাস বিভাগে স্নাতক পাশের ক্ষেত্রে উল্লেখযোগ্য৷ এলাকায় অনেক প্রাইমারি স্কুল এবং বেশ কয়েকটি হাইস্কুল আছে। যেগুলির মধ্যে রাজনগর হাইস্কুল,ভবানীপুর শম্ভুনাথ উচ্চবিদ্যালয়, মাধাইপুর পল্লীমঙ্গল বিদ্যালয়, তাঁতিপাড়া নবকিশোর বিদ্যানিকেতন, সিসালফার্ম হাইস্কুল, লাউজোর উচ্চবিদ্যালয় প্রভৃতি উল্লেখযোগ্য। নারীশিক্ষার বিস্তারের জন্য আরো একটি বালিকা বিদ্যালয় বর্তমান। তাঁতিপাড়া আই টি গার্লস হাইস্কুল।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:বীরভূম জেলার শহর ও নগর
ফিল্লাউর () ভারতের পাঞ্জাব রাজ্যের জলন্ধর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৪ মিটার (৭৬৭ ফুট)।   জনসংখ্যার উপাত্ত  ভারতের ২০১১ সালের আদম শুমারি অনুসারে ফিল্লাউর শহরের জনসংখ্যা হল ২৪,৬৮৮ জন। এর মধ্যে পুরুষ ৫২.৫% এবং নারী ৪৭.৫%।  এখানে সাক্ষরতার হার ৮৩.১৬%। পুরুষদের মধ্যে সাক্ষরতার হার ৮৭.০৭% এবং নারীদের মধ্যে এই হার ৭৮.৮৮%। রাজ্যের সাক্ষরতার হার ৭৫.৮৪%, তার চাইতে ফিল্লাউর এর সাক্ষরতার হার বেশি। এই শহরের জনসংখ্যার ১১.৩৭% হল ৬ বছর বা তার কম বয়সী।  তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:জলন্ধর জেলার শহর ও নগর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ০২:৪৩, ৫ ডিসেম্বর ২০২১ (ইউটিসি) তানভীর ইভান   – (অপসারণের প্রস্তাবনা দেখুনলগ দেখুন) () উল্লেখযোগ্য মনে হচ্ছে না। কিছু গান রিলিজের নিউজ আছে, যা তাৎপর্যপূর্ণ প্রচার নয়। — ইয়াহিয়া (আলাপ • অবদান) - ২১:২১, ২৪ নভেম্বর ২০২১ (ইউটিসি)   :তেমন অ- উল্লেখযোগ্যও নয়। থাকতেই পারে।  -- Athoynilima (আলাপ) ১৬:০৩, ২৬ নভেম্বর ২০২১ (ইউটিসি)   সৃজনশীল পেশাজীবী বা WP:GNG অনুসারে এখনই উল্লেখযোগ্য নন —শাকিল (আলাপ · অবদান) ১৭:৫৬, ২৮ নভেম্বর ২০২১ (ইউটিসি)   গুগল নিউজ অনুসন্ধানে ও মন রে গানটির বিষয় ছাড়া অন্য কোনো ব্যাপারে লেখালেখি চোখে পড়লো না।— সজল রানা   আলাপ ১৮:০২, ৩০ নভেম্বর ২০২১ (ইউটিসি)   এটি থাকলে তাতে উইকিপিডিয়ার কোনো ক্ষতি হবেনা, কারণ আমি এখানে কোনো ভুল তথ্য দেয়নি। যেটুকু তথ্য দিয়েছি সব বাস্তব তথ্য দিয়েছি। তবুও আপনারা যা করবেন আপনাদের সকলের সিদ্ধান্তই মেনে নেব, ধন্যবাদ।— IH Shamim   আলাপ ০৫:৫৫, ০২ ডিসেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
right|alt=রয়্যাল চ্যালেঞ্জার্স ব্যাঙ্গালোরের লোগো|150px রয়্যাল চ্যালেঞ্জার্স ব্যাঙ্গালোর (প্রায়শই সংক্ষিপ্তাকারে আরসিবি বলা হয়ে থাকে) হচ্ছে ইন্ডিয়ান প্রিমিয়ার লীগের বেঙ্গালুরু, কর্ণাটক ভিত্তিক ক্রিকেট প্রতিনিধিত্বকারী একটি দল। দলটি এখন পর্যন্ত তিন বার ইন্ডিয়ান প্রিমিয়ার লীগের ফাইনালে খেলেছে, যেখানে যথাক্রমে ২০০৯ সালে ডেকান চার্জার্সের কাছে এবং ২০১১ সালে চেন্নাই সুপার কিংসের কাছে এবং ২০১৬ সালে সানরাইজার্স হায়দ্রাবাদের কাছে পরাজিত হয়েছে। এছাড়াও দলটি ২০১১ সালের চ্যাম্পিয়ন্স লীগ টুয়েন্টি২০ প্রতিযোগীতায় রানার্স আপ হওয়ার গৌরব অর্জন করে। এই দলটির নিজস্ব মাঠ হচ্ছে ব্যাঙ্গালোরের এম. চিন্নাস্বামী স্টেডিয়াম।  বিষয়শ্রেণী:ইন্ডিয়ান প্রিমিয়ার লিগ প্রবেশদ্বার
নেক্সট হল সিগারেটের একটি মার্কা, বর্তমানে ফিলিপ মরিস ইন্টারন্যাশনালের মালিকানাধীন এবং উৎপাদিত।   নেক্সট এর মূল সংক্ষিপ্ত রূপ হল "নিকোটিন এক্সট্রাক্টেড"।   বাজার  পরবর্তীটি নিম্নলিখিত স্থানে বিক্রি হয় বা এখনও হয়: কানাডা, মার্কিন যুক্তরাষ্ট্র, কোস্টারিকা, কলম্বিয়া, ব্রাজিল, আর্জেন্টিনা, লুক্সেমবার্গ, বেলজিয়াম, সুইডেন, জার্মানি, অস্ট্রিয়া, স্পেন, পোল্যান্ড, চেক প্রজাতন্ত্র, স্লোভাকিয়া, বুলগেরিয়া, এস্টন গ্রিস , লিথুয়ানিয়া, ইউক্রেন, রাশিয়া, মরক্কো, ইসরায়েল, পাকিস্তান, তাইওয়ান এবং হংকং।      আরো দেখুন    নিকোটিন  তামাক ধূমপান   তথ্যসূত্র   বিষয়শ্রেণী:ফিলিপ মরিস মার্কা
দক্ষিণ কলকাতা আইন কলেজ () পশ্চিমবঙ্গের কলকাতায় আইন বিষয়ক শিক্ষা প্রদানকারী একটি কলেজ। এটি ১৯৭০ সালে প্রতিষ্ঠিত হয়েছিল এবং পাঁচ বছরের সমন্বিত আইনবিদ্যায় স্নাতক (বিএ/এলএল) ডিগ্রী প্রদান করে।  কলেজটি কলকাতা বিশ্ববিদ্যালয়ের অধিভুক্ত।   thumb|দক্ষিণ কলকাতা আইন কলেজ   র‍্যাঙ্কিং    দক্ষিণ কলকাতা আইন কলেজ ইন্ডিয়া টুডে দ্বারা ভারতের শ্রেষ্ঠ আইন কলেজের র‍্যাঙ্কিং-এ ৩৪ তম স্থান পায়।   আরো দেখুন    কলকাতা বিশ্ববিদ্যালয়ের অধিভুক্ত কলেজগুলির তালিকা  ভারতে শিক্ষা  পশ্চিমবঙ্গে শিক্ষা   তথ্যসূত্র   বিষয়শ্রেণী:১৯৭০-এ পশ্চিমবঙ্গে প্রতিষ্ঠিত বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:উইকিউপাত্তে স্থানাঙ্ক আছে
উমরি প্রাগানে বালাপুর () ভারতের মহারাষ্ট্র রাজ্যের আকোলা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে উমরি প্রাগানে বালাপুর শহরের জনসংখ্যা হল ১৬,২৬২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে উমরি প্রাগানে বালাপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
একেন বাবু (ওয়েব সিরিজ)  একটি বাংলা ওয়েব সিরিজ যা হইচই এ প্রকাশিত হয়. এই সিরিজটি সুজন দাসগুপ্ত লেখা একেনবাবু এর গল্পের উপর ভিত্তি করে হয়।   Anirban Chakraborti এই সিরিজে নাম ভুমিকায় অভিনয় করেন ও সিজন ৬ পর্যন্ত সৌম্য ব্যানার্জি এবং দেবপ্রিয় বাগচী সহ-ভূমিকায় অভিনয় করেছেন. তারপর সুহৃত এবং সোমক ঘোষ সহ-ভূমিকায় অভিনয় করেছেন।  ==  একেন বাবু হল একটি বাংলা ভাষার ওয়েব সিরিজ যা Hoichoi-এ স্ট্রিমিং। এই ওয়েব সিরিজটি সুজন দাশগুপ্ত এর সৃষ্ট একেনবাবুর গোয়েন্দা গল্পের উপর ভিত্তি করে তৈরি,    অনির্বাণ চক্রবর্তী নাম ভূমিকায় অভিনয় করেছেন, সৌম্য ব্যানার্জি এবং দেবপ্রিয় বাগচী সহ-ভূমিকায় অভিনয় করেছেন।
ফেডোরা একটি লিনাক্স ডিস্ট্রিবিউশন যা ফেডোরা প্রোজেক্ট এর দ্বারা নির্মিত ও আইবিএমের অধীনস্থ রেড হ্যাটের পৃষ্ঠপোষকতায় রয়েছে। ফেডোরা ছয় মাসের মুক্তির পরিকল্পনা মেনে চলার চেষ্টা করে। সাধারণত এপ্রিল মাসের শেষে অথবা মে মাসের শুরুতে এবং অক্টোবর মাসের শেষে বা নভেম্বর মাসের শুরুতে নতুন মুক্তি বের করে, কিন্তু ক্ষেত্রবিশেষে কিছু মুক্তিতে সামান্য বিলম্ব হয়।   ফেডোরা স্থিতিশীল মুক্তিগুলোর ইতিহাস      ফেডোরা ৩৪  ফেডোরা ৩৪ মুক্তি হয় ২৭শে এপ্রিল, ২০২১ সালে। এর পরিবর্তনসমূহ এখানে. এটি ফেডোরার প্রথম মুক্তি যেখানে গ্নোম ৪০ ব্যবহার করা হয়েছে।  ফেডোরা ৩৩  ফেডোরা ৩৩ মুক্তি হয় ২০২০ সালের অক্টোবর মাসের ২৭ তারিখে। এর পরিবর্তনসমূহ এখানে। ফেডোরা ৩৩ ওয়ার্কস্টেশন হল প্রথম ফেডোরা মুক্তি যেখানে ডিফল্টভাবে বিটিএফআরএস ফাইল সিস্টেম ব্যবহার করা হয়েছে এবং সোয়াপ পার্টিশনের বদলে জেডর‍্যাম ব্যবহার করা হয়েছে। ইহা গ্নোম ৩.৩৮ সংস্করণ এবং লিনাক্স কার্নেল ৫.৮.১৫ সংস্করণ নিয়ে মুক্তি হয়েছিল। ফেডোরা ৭ মুক্তিতে এর পরে ফেডোরা আবার এই মুক্তিতে স্লাইডশো ব্যাকগ্রাউন্ড নিয়ে আছে (যা মূলত চারটি পিএনজি ফরম্যাটের মহাকাশ থেকে তোলা পৃথিবীর ছবি) যা দিনরাত্রির সময়ের হিসাবে পরিবর্তন হয়। ভিম টেক্সট এডিটর এর বদলে গ্নু ন্যানোকে ডিফল্ট টেক্সট এডিটর করা হয়। ফেডোরা IoT, জা পূর্বে ফেডোরা স্পিনের অন্তর্ভুক্ত ছিল তা এই অপারেটিং সিস্টেমের অফিসিয়াল সংস্করণ হিসাবে বের হয়।   ফেডোরা ৩২  ফেডোরা ৩২ মুক্তি হয় ২৮শে এপ্রিল, ২০২০ সালে। এর পরিবর্তনসমূহ এখানে।   ফেডোরা ৩১  ফেডোরা ৩১ মুক্তি হয় ২৯শে অক্টোবর, ২০১৯ সালে। এর পরিবর্তনসমূহ এখানে।   ফেডোরা ৩০  ফেডোরা ৩০ মুক্তি হয় ৩০শে এপ্রিল, ২০১৯ সালে। এর পরিবর্তনসমূহ এখানে।   চিত্র গ্যালারী    তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:ফেডোরা প্রকল্প বিষয়শ্রেণী:অপারেটিং সিস্টেমের তালিকা
বিপ্লব হাসান পলাশ একজন বাংলাদেশি রাজনীতিবিদ ও সাবেক সংসদ সদস্য। তিনি কুড়িগ্রাম-৪ আসন থেকে ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  তথ্যসূত্র  বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জীবিত ব্যক্তি
সুদাস্ () বা সুদাস্ পৈজবন ছিলেন বৈদিক যুগের বৈদিক উপজাতি ভরতদের একজন রাজা।Witzel, Michael (2000). "The Languages of Harappa". In Kenoyer, J.. Proceedings of the conference on the Indus civilization. তিনি পাঞ্জাবের পারুশি (আধুনিক রবি নদীর) কাছে দশরাজার যুদ্ধে তার গোত্রকে বিজয়ের দিকে নিয়ে গিয়েছিলেন, অন্যান্য উপজাতিদের সাথে শক্তিশালী পুরু উপজাতির জোটকে পরাজিত করেছিলেন, যার জন্য তিনি তার পুরোহিত বশিষ্ঠ দ্বারা প্রশংসা করেছিলেন ঋগ্বেদের স্তোত্র। তার বিজয় ভারত বংশের উচ্চতা প্রতিষ্ঠা করে, তাদের পূর্ব দিকে সরে যেতে এবং কুরুক্ষেত্রে বসতি স্থাপনের অনুমতি দেয়, যার ফলে পরবর্তী সময়ে উত্তর ভারতে আধিপত্য বিস্তারকারী কুরু উপজাতীয় ইউনিয়নের উত্থানের পথ প্রশস্ত হয়।Witzel, Michael (1995), "Early Sanskritization: Origin and Development of the Kuru state", EJVS vol. 1 no. 4 (1995)  পরিজনবর্গ সুদাসের পূর্বপুরুষদের মধ্যে রয়েছে পিজবন,  দিবোদাস অতিথিগব এবং দেববন্ত, যদিও পণ্ডিতরা কালানুক্রমিকভাবে এই পূর্বপুরুষদের ক্রম সম্পর্কে একমত নন। উইটজেলের মতে, দিবোদাস ছিলেন সুদাসের পিতা, কিন্তু তিনি দিবোদাস ও সুদাসের মধ্যে সম্ভাব্য পূর্বপুরুষ হিসেবে ভারত বংশোদ্ভূত পিজবনকে অন্তর্ভুক্ত করেছেন। পালিহাওয়াদনা তার ভারত বংশের গ্রিডে দিবোদাস ও সুদাসের মধ্যেও পিজবনকে রেখেছেন, কিন্তু শুধুমাত্র বলেছেন যে সুদাস পিজবনের বংশধর ছিলেন।  তিনি সুদেবীর সাথে বিবাহ বন্ধনে আবদ্ধ হয়েছিলেন, যাকে অশ্বিনরা সুদাসকে দিয়েছিলেন বলে কথিত আছে।  সাহিত্য  ঋগ্বেদে সুদাসকে ভারতদের প্রধান হিসেবে উল্লেখ করা হয়েছে যিনি দশ-রাজাদের সংঘ জয় করেছিলেন। এটি আরও উল্লেখ করা হয়েছে যে রাজা বশিষ্ঠকে তার পুরোহিত হিসাবে বিশ্বামিত্রকে  পরিবর্তন করেন, যার ফলে উভয়ের মধ্যে প্রতিদ্বন্দ্বিতা তৈরি হয়। দশরাজা, যেমন. পুরু, যদু, তুর্বাশু, অনু, দ্রুহ্যু, অলিন, পকথ, ভলন, শিব ও বিষানিন, তারপর সুদাসের বিরুদ্ধে বিদ্রোহ করেছিলেন কিন্তু তার কাছে পরাজিত হন। এর পরেই তিনি অজ, শিগ্রু ও যক্ষের সাথে যুদ্ধ করেন।  তথ্যসূত্র  উৎস      বিষয়শ্রেণী:ঋগ্বেদ
ধুল আল-শামালাইন উমাইর ইবন আব্দ আমর আল-খুযাআি (আরবি: ذو الشمالين عمير بن عبد عمرو الخزاعی) ছিলেন ইসলামের নবী মুহাম্মদের একজন মক্কার সাথী। তিনি সেই প্রথম মুসলমানদের মধ্যে ছিলেন যাদের জ্ঞাত হিসাবে আল-সাবিকুন আল-আউয়ালুন বলা হতো। তিনি একজন বদরি শহীদ ছিলেন যিনি বদর আল-কুবরা বা বদর যুদ্ধে নিজের জীবন উৎসর্গ করেন।  বিষয়শ্রেণী:৭ম শতাব্দীর আরব ব্যক্তি বিষয়শ্রেণী:সাহাবা বিষয়শ্রেণী:৬২৪-এ মৃত্যু বিষয়শ্রেণী:৫৯৪-এ জন্ম
লক্ষ্মীপ্রাসাদ পশ্চিম ইউনিয়ন বাংলাদেশের সিলেট জেলার অন্তর্গত কানাইঘাট উপজেলার একটি ইউনিয়ন।   অবস্থান  কানাইঘাট উপজেলা হতে ৬ কি: মি: উত্তরে সুরইঘাট। বাজারের পশ্চিম পার্শ্বে ২নং পশ্চিম লক্ষীপ্রসাদ ইউনিয়ন অবস্থিত। পূর্বে নুন খাল, পশ্চিমে চিলাই নদী, উত্তরে খাসিয়া জৈন্তা পাহাড় এবং দক্ষিণে ৬ নং কানাইঘাট ইউনিয়ন।   ইতিহাস    আয়তন ও জনসংখ্যা  এ ইউনিয়নের আয়তন ২৭ বর্গ কি.মি.। মোট জনসংখ্যা- ২৬০০০হাজার। পুরুষ ১২৮০০ জন, মহিলা ১৩২০০জন। ভোটার সংখ্যা- ১২৭৬৫ জন।   শিক্ষা  শিক্ষার হার- ৪৫%   প্রাথমিক বিদ্যালয়ের সংখ্যা- সরকারী ১২টি, বেসরকারী ৫টি।   নিম্ন মাধ্যমিক বিদ্যালয়ের সংখ্যা- নাই।   মাধ্যামিক সংখ্যা- সরকারী নাই, বেসরকারী ১টি।   কলেজের সংখ্যা- নাই।  মাদ্রাসার সংখ্যা- আলীয়া নাই, কাওমী ১০টি।   ধর্মীয় পতিষ্টানের সংখ্যা- মসজিদ ৬৭টি, মন্দির ৫টি।   দর্শনীয় স্থান    খাল ও নদী   সুরই নদী  শিংগারীয়া নদী  জলাস ছড়া  আমরী নদী  খামাজুরী নদী  নুনছড়া নদী  চিলাই নদী  হুর্মা নদী  লোভা নদী  মরা আমরী নদী   আরও দেখুন    তথ্যসূত্র    বহিঃসংযোগ   বিষয়শ্রেণী:কানাইঘাট উপজেলার ইউনিয়ন
রেগার-তাদায টুর্সুনজোদা () হল তাজিকিস্তানের টুর্সুনজোদা শহরভিত্তিক একটি পেশাদার ফুটবল ক্লাব। এটি তাজিকিস্তানের অন্যতম সফল এবং তিনবার এএফসি প্রেসিডেন্টস কাপ জয়ী ক্লাব, যা এখনও এশিয়ান রেকর্ড।  সম্মাননা ঘরোয়া তাজিকিস্তান উচ্চ লিগ চ্যাম্পিয়ন (৭):  তাজিকিস্তান কাপ চ্যাম্পিয়ন (৭):  টিএফএফ কাপ চ্যাম্পিয়ন (২): ২০১২, ২০১৬  মহাদেশীয় এএফসি প্রেসিডেন্টস কাপ চ্যাম্পিয়ন (৩): ২০০৫, ২০০৮, ২০০৯ তথ্যসূত্র  বহিঃসংযোগ  Official website (archived 17 January 2011)   Club statistics on KLISF Club statistics on GSA Varzish-sport  বিষয়শ্রেণী:তাজিকিস্তানের ফুটবল ক্লাব বিষয়শ্রেণী:১৯৭৫-এ প্রতিষ্ঠিত ফুটবল ক্লাব বিষয়শ্রেণী:১৯৭৫-এ তাজিকিস্তানে প্রতিষ্ঠিত
ঘূর্ণিঝড় মাইকেল বা হারিকেন মাইকেল হচ্ছে দক্ষিণ ক্যারোলিনার উপর আছড়ে পড়া একটি দুর্বল ক্রান্তীয় ঘূর্ণিঝড়। ১৯৩৫ সালের শ্রমিক দিবসের হারিকেন এবং ১৯৬৯ সালের হারিকেন ক্যামিলের পরে হারিকেন মাইকেন মাইকেল হচ্ছে যুক্তরাজ্যের তৃতীয় শক্তিশালী ঘূর্ণিঝড় যা ব্যাপক ভূমিধস করেছে।  এটি  ফ্লোরিডা প্যানহ্যান্ডলে ভূমিধস সৃষ্টিকারী সবচেয়ে শক্তিশালী হারিকেন। পাশাপাশি বায়ু গতিতে এটি মার্কিন যুক্তরাষ্ট্রের মূলভূমিতে চতুর্থতম শক্তিশালী ভূমিধ্বসকারী হারিকেন।https://www.prothomalo.com/amp/northamerica/article/1560891/ফ্লোরিডায়-আঘাত-হেনেছে-ঘূর্ণিঝড়-মাইকেল  বর্ণনা  যুক্তরাষ্ট্রের ফ্লোরিডা অঙ্গরাজ্যের উপকূলে স্থানীয় সময় মঙ্গলবার বিকেলের দিকে ক্যাটাগরি-৪ মাত্রার ঘূর্ণিঝড় মাইকেল আঘাত হানে। ঘূর্ণিঝড়টি ঘণ্টায় ২৫০ কিলোমিটার বেগে ফ্লোরিডার উত্তর-পশ্চিম অঞ্চল মেক্সিকো উপসাগরের কাছে আছড়ে পড়ে। শুরুর দিকে ঘূর্ণিঝড়টির শক্তির বিচারে এটিকে ক্যাটাগরি-৩ মাত্রার ঘূর্ণিঝড় বলে আশঙ্কা করা হয়েছিল। ফ্লোরিডার গভর্নর রিক স্কট এটিকে ১০০ বছরের মধ্যে সবচেয়ে ভয়াবহ ঘূর্ণিঝড় বলে উল্লেখ করেন।  ক্ষয়ক্ষতি  উপকূলীয় এলাকায় বেশ ক্ষয়ক্ষতি হয়েছে। রাস্তা-ঘাট পানিতে তলিয়ে গেছে। পানামা সিটির বেশ ক্ষয়ক্ষতি হয়েছে।  তথ্যসূত্র   বহিঃসংযোগ  The National Hurricane Center's advisory archive on Hurricane Michael  EMSR322: Hurricane Michael over the coast of Florida, Alabama and Georgia (delineation maps) – Copernicus Emergency Management Service  বিষয়শ্রেণী:২০১৮ আটলান্টিক হারিকেন মৌসুম বিষয়শ্রেণী:২০১৮ এ মধ্য আমেরিকা বিষয়শ্রেণী:হন্ডুরাসে ঘূর্ণিঝড় বিষয়শ্রেণী:নিকারাগুয়ায় ঘূর্ণিঝড় বিষয়শ্রেণী:এল সালভাদরে ঘূর্ণিঝড় বিষয়শ্রেণী:কিউবায় ঘূর্ণিঝড় বিষয়শ্রেণী:জ্যামাইকায় ঘূর্ণিঝড় বিষয়শ্রেণী:ফ্লোরিডায় ঘূর্ণিঝড় বিষয়শ্রেণী:ভার্জিনিয়ায় ঘূর্ণিঝড় বিষয়শ্রেণী:মেরিল্যান্ডে ঘূর্ণিঝড় বিষয়শ্রেণী:২০১৮-এ ঘূর্ণিঝড়
সৈয়দ শাহ ইসরাইল ( ,  নামেও পরিচিত, ; আলো উপাসনার রাজা), ১৬ শতকের বাংলার একজন ফার্সি ভাষার লেখক ছিলেন। তিনি সিলেট অঞ্চলের একজন প্রখ্যাত মধ্যযুগীয় লেখক হিসেবে খ্যাত।   পটভূমি  সৈয়দ ইসরাইলের জন্ম হয়েছিল অভিজাত বাঙালি মুসলিম সৈয়দ পরিবারে, যারা বঙ্গীয় সালতানাতের পূর্বাঞ্চলে শিক্ষার একটি বিখ্যাত সাহিত্য কেন্দ্র তরফের জমির মালিক ছিলেন। তাঁর পিতা ছিলেন সৈয়দ খুদাওয়ান্দ, সৈয়দ মুসাফিরের পুত্র - যিনি ছিলেন সৈয়দ সিরাজুদ্দীনের পুত্র, সিপাহসালার সৈয়দ নাসিরুদ্দিনের পুত্র। ইসরায়েল ছিল দ্বিতীয় পুত্র; তার বড় ভাই সৈয়দ মিকাইল এবং ছোট ভাই সৈয়দ বন্দেগী সাইফ।   জীবন  আরবি ও ফার্সি ভাষায় উচ্চ দক্ষতার জন্য বিখ্যাত, তিনি লিখেছেন মাদান আল-ফাওয়াইদ ( , সুবিধার খনি) ৯৪১ হিজরিতে (১৫৩৪ খ্রিস্টাব্দ)। এটি সিলেট অঞ্চলের প্রাচীনতম গ্রন্থ, এবং এইভাবে ইসরাইলকে সিলেটের প্রথম লেখক হিসাবে বিবেচনা করা হয়। তিনি মালিক আল-উলামা ( উপাধিতে ভূষিত হন), ঠিক তার চাচা সৈয়দ ইব্রাহিমের মতো।  ইসরাইলের ১২টি পুত্র ছিল; সৈয়দ হেমাদ, সৈয়দ তাজ জালালী, সৈয়দ ইসমাইল (ছোটো মিয়া), সৈয়দ আবদুল্লাহ থানি (মেজু মিয়া), সৈয়দ ইব্রাহিম, সৈয়দ মুহাম্মদ, সৈয়দ আবদুল্লাহ মুহাম্মদ, সৈয়দ ইয়াকুব ফকিরাবাদী, সৈয়দ ইলিয়াস কুদ্দুস (কুতুব আল আউলিয়া), সৈয়দ কামাল, সৈয়দ মো. নূহ ও সৈয়দ কুতুব রহ।   তথ্যসূত্র   বিষয়শ্রেণী:১৬শ শতাব্দীর বাঙালি বিষয়শ্রেণী:১৬শ শতাব্দীর ইসলাম ধর্মীয় নেতা বিষয়শ্রেণী:১৬শ শতাব্দীতে মৃত্যু বিষয়শ্রেণী:১৬শ শতাব্দীর ভারতীয় পণ্ডিত বিষয়শ্রেণী:১৬শ শতাব্দীর ইসলামের মুসলিম পণ্ডিত বিষয়শ্রেণী:বাঙালি লেখক
হিশাম ইবনে আল কালবি (৭৩৪খ্রি.-৮১৯খ্রি./২০৪ হিজরি) একজন আরবীয় ঐতিহাসিক  যিনি ইবনে আল কালবি (আরবি: ابن الكلبي‎) নামের পরিচিত। তার পুরো নাম আবু আল মুনদির হিশাম বিন মুহাম্মদ বিন আল সাঈব বিন বিশর আর কালবি। তিনি কুফা নগরীতে ৭৩৭ খ্রিষ্টাব্দে জন্মগ্রহণ করেন। তিনি তার জীবনের অধিকাংশ সময় বাগদাদ নগরীতে কাটিয়েছেন। তিনি তার পিতার মত প্রাচীন আরবের ঐতিহাসিক তথ্য সংগ্রহ করতেন। ফিহ্রিস্ট এর মতে   তিনি ১৪০ খানা বই লিখেছেন। কিতাব আল আঘানিতে তার কাজের উল্লেখ পাওয়া যায়।  হিশাম ইসমাইল এবং মুহাম্মদ এর মধ্যকার সম্পর্ক নির্ণয় করেন এবং সকল আরব ঈসমাইলের বংশধর ধারণা  প্রচার করেন। তার লেখা বই জামহারাত আল নসীব ১৯৬৬ সালে জার্মান ভাষায় ড. ক্যাস্কেল অনুবাদ করেন (Das genealogische Werk des Hisam Ibn Muhammad al Kalbi)।   সাহিত্যকর্ম   কিতাব আল আশনাম   তথ্যসূত্র   বিষয়শ্রেণী:৭৩৪-এ জন্ম বিষয়শ্রেণী:৮১৯-এ মৃত্যু বিষয়শ্রেণী:৮ম শতাব্দীর ইতিহাসবিদ বিষয়শ্রেণী:৯ম শতাব্দীর ইতিহাসবিদ বিষয়শ্রেণী:আরব ইতিহাসবেত্তা বিষয়শ্রেণী:৯ম শতাব্দীর আরব ব্যক্তি বিষয়শ্রেণী:কুফার ব্যক্তি বিষয়শ্রেণী:৯ম শতাব্দীতে মৃত্যু বিষয়শ্রেণী:৭৩৭-এ জন্ম বিষয়শ্রেণী:৮ম শতাব্দীর আরব ব্যক্তি
স্বরাষ্ট্র মন্ত্রণালয়  গণপ্রজাতন্ত্রী বাংলাদেশ সরকারের অধীনে দেশের অভ্যন্তরীণ আইন-শৃঙ্খলা পরিস্থিতির উন্নয়ন, মানবসম্পদ ও জীবনের নিরাপত্তা প্রদান, উদ্ধার অভিযান/তৎপরতা, অপরাধদমন, অপরাধী শনাক্তকরণ, জল ও স্থল সীমান্ত নিরাপত্তা, চোরাচালান রোধ, প্রবাস ও অভিবাসন সম্পর্কিত নীতিমালা/চুক্তি প্রণয়ন, মাদকদ্রব্যের অপব্যবহার রোধ, মাদকদ্রব্য চোরাচালান রোধ, মানবপাচার রোধ, ইত্যাদি কার্যক্রম পরিচালনা এবং এ-সংশ্লিষ্ট আইন, বিধান, প্রবিধান ও নিয়ম-নীতি প্রনয়ন এবং বাস্তবায়নের লক্ষ্যে কাজ করে। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন জাহাঙ্গীর আলম চৌধুরী, তিনি ২০২৪ সালের ১৬ আগস্ট দায়িত্ব গ্রহণ করেছেন।   আওতাধীন বিভাগসমূহ  যে সকল বিভাগসমূহ এই মন্ত্রণালয়ের আওতাধীন রয়েছিল:   জননিরাপত্তা বিভাগ  সুরক্ষা সেবা বিভাগ  চিত্রশালা  তথ্যসূত্র    বিষয়শ্রেণী:বাংলাদেশ সরকারের মন্ত্রণালয়
thumb|300px|1770 সালের একটি চিত্রকর্মে দেখা যায় যে, গেন্টো লোকেরা তাদের ধর্মীয় বিধান পালনরত অবস্থায় রয়েছে৷ গেন্টো বা গেন্টূ বা 'জেন্টূ'  শব্দটি ভারতীয় আদি অধিবাসীদের জন্য ব্যবহৃত একটি শব্দ৷ মুসলমানদের হতে আলাদা ধর্মীয় পরিচয় নির্ধারণে হিন্দু শব্দ উদয়ের পূর্বে ইউরোপীয় পরিব্রাজকদের দ্বারা এ শব্দটির ব্যাপক ব্যবহার হয়েছে৷  গেন্টিও এবং গেন্টো শব্দদ্বয় ঐতিহাসিক ভাবে ভারতের আদিম অধিবাসীদের চিহ্নিত করনে প্রয়োগ হত৷ হিন্দো শব্দটি ধর্মীয় পরিচয় হিসেবে পরিগণিত হবার পর তৎকালীন মাদ্রাজ প্রেসিডেন্সীর তেলুগু ভাষী লোকেদের আলাদা পৃথক পরিচয় নির্ধারণে ব্যবহত হয়েছে মালবার ও তামিল ভাষী লোকেদের থেকে আলাদা শনাক্তের জন্যে৷  আরও দেখুন  পর্তুগিজ ভারত  চট্টগ্রামে পর্তুগিজ উপনিবেশ  হার্মাদ  তথ্যসূত্র  বিষয়শ্রেণী:ভারতীয় অপশব্দ বিষয়শ্রেণী:ভারতের তফসিলি জনজাতি বিষয়শ্রেণী:ভারতের জাতিগোষ্ঠী
মনজুর হোসেন বাংলাদেশ সিভিল সার্ভিসের একজন কর্মকর্তা। তিনি বাংলাদেশ লোক-প্রশাসন প্রশিক্ষণ কেন্দ্রের রেক্টর (সচিব) ছিলেন। সর্বশেষ তিনি সেতু বিভাগের সচিব এবং বাংলাদেশ সেতু কর্তৃপক্ষের নির্বাহী পরিচালক হিসেবে দায়িত্ব পালন করেছেন।   শিক্ষাজীবন  মনজুর ১৯৯০ খ্রিষ্টাব্দে ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর ডিগ্রি লাভ করেন। পরবর্তীকালে তিনি ন্যাশনাল ইউনিভার্সিটি অব সিঙ্গাপুর থেকে লোকপ্রশাসন বিষয়ে মাস্টার্স ডিগ্রি অর্জন করেন।   কর্মজীবন  মনজুর হোসেন বিসিএস প্রশাসন ক্যাডারের ১০ম ব্যাচের একজন কর্মকর্তা। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী কমিশনার ও ম্যাজিস্ট্রেট, সহকারী কমিশনার (ভূমি), সিনিয়র সহকারী কমিশনার এবং উপজেলা নির্বাহী অফিসার হিসেবে কর্মরত ছিলেন। এছাড়া তিনি জনপ্রশাসন মন্ত্রণালয়, স্বাস্থ্য ও পরিবার কল্যাণ মন্ত্রণালয়, শিক্ষা মন্ত্রণালয়, বাংলাদেশ পাবলিক সার্ভিস কমিশন এবং রাষ্ট্রপতির কার্যালয়সহ বিভিন্ন সরকারি প্রতিষ্ঠানে দায়িত্ব পালন করেছেন।  তিনি শিক্ষা মন্ত্রণালয়ের অধীনে বাংলাদেশ ন্যাশনাল কমিশন ফর ইউনেস্কো (বিএনসিইউ)-এর সেক্রেটারি/ডেপুটি সেক্রেটারি জেনারেল ছিলেন। মানবসম্পদ ব্যবস্থাপনা, কৌশলগত পরিকল্পনা, নীতি প্রণয়ন ও বাস্তবায়ন, আর্থিক ব্যবস্থাপনা প্রভৃতি বিষয়ে তার দক্ষতা রয়েছে। মানবসম্পদ বিশেষজ্ঞ হিসেবে তিনি লিয়েনে মার্কিন যুক্তরাষ্ট্রে কর্মরত ছিলেন। তিনি ২০২১ খ্রিষ্টাব্দের মে মাসে সচিব পদে পদোন্নতি লাভ করেন ও বাংলাদেশ লোক-প্রশাসন প্রশিক্ষণ কেন্দ্রের (বিপিএটিসি) রেক্টর নিযুক্ত হন। ২০২২ খ্রিষ্টাব্দের ৩ জানুয়ারি তিনি সড়ক পরিবহন ও সেতু মন্ত্রণালয়ের সেতু বিভাগের সচিব এবং বাংলাদেশ সেতু কর্তৃপক্ষের নির্বাহী পরিচালক হিসেবে যোগদান করেন।  ২০২৪ সালের ১৮ সেপ্টেম্বর তাকে জনপ্রশাসন মন্ত্রণালয়ে বিশেষ ভারপ্রাপ্ত কর্মকর্তা (ওএসডি) করা হয়।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
জয়মন্টপ উচ্চ বিদ্যালয় মানিকগঞ্জ জেলার সিঙ্গাইর উপজেলার অবস্থিত একটি বিদ্যালয়।  এটি ১৯২৯ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে মানিকগঞ্জ শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।   তথ্যসূত্র